CELEX: 32020D1339
Language: lv
Date: 2020-09-23 00:00:00
Title: Komisijas Īstenošanas lēmums (ES) 2020/1339 (2020. gada 23. septembris) par transportlīdzekļa gaismas diožu efektīva ārējā apgaismojuma apstiprināšanu par inovatīvu tehnoloģiju CO2 emisiju samazināšanai no dažiem vieglajiem komerciālajiem transportlīdzekļiem saskaņā ar Eiropas Parlamenta un Padomes Regulu (ES) 2019/631 saistībā ar vispārēji harmonizēto vieglo transportlīdzekļu testa procedūru (Dokuments attiecas uz EEZ)

28.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 313/4
               
            
         KOMISIJAS ĪSTENOŠANAS LĒMUMS (ES) 2020/1339
         (2020. gada 23. septembris)
         par transportlīdzekļa gaismas diožu efektīva ārējā apgaismojuma apstiprināšanu par inovatīvu tehnoloģiju CO2 emisiju samazināšanai no dažiem vieglajiem komerciālajiem transportlīdzekļiem saskaņā ar Eiropas Parlamenta un Padomes Regulu (ES) 2019/631 saistībā ar vispārēji harmonizēto vieglo transportlīdzekļu testa procedūru
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/631 (2019. gada 17. aprīlis) par CO2 emisiju standartu noteikšanu jauniem vieglajiem pasažieru automobiļiem un jauniem vieglajiem komerciālajiem transportlīdzekļiem un ar kuru atceļ Regulu (EK) Nr. 443/2009 un Regulu (ES) Nr. 510/2011 (1), un jo īpaši tās 11. panta 4. punktu,
         tā kā:
         
                     (1)
                  
                  
                     2019. gada 19. decembrī ražotāji Toyota Motor Europe NV/SA, Opel Automobile GmbH–PSA, FCA Italy S.p.A., Automobiles Citroën, Automobiles Peugeot, PSA Automobiles SA, Audi AG, Ford-Werke GmbH, Jaguar Land Rover Ltd., Hyundai Motor Europe Technical Center GmbH, Škoda Auto a.s., BMW AG, Renault SA, Honda Motor Europe Ltd, Volkswagen AG un Volkswagen AG Nutzfahrzeuge atbilstoši Regulas (ES) 2019/631 11. pantam iesniedza kopīgu pieteikumu (“pieteikums”), lai gaismas diožu efektīvu ārējo apgaismojumu (“efektīva LED ārējā gaismas ierīce”) apstiprinātu par inovatīvu tehnoloģiju CO2 emisiju samazināšanai no vieglajiem komerciālajiem transportlīdzekļiem ar iekšdedzes motoru, kas spēj darboties ar benzīnu, dīzeļdegvielu un konkrētām alternatīvām degvielām.
                  
               
                     (2)
                  
                  
                     2020. gada 20. februārīRenault SA pieteikuma iesniedzēju vārdā iesniedza papildu pieteikumu par tehnoloģijas izmantošanu dažos N1 kategorijas hibrīdelektriskos transportlīdzekļos bez ārējas uzlādes (NOVC-HEV). Ņemot vērā to, ka papildu pieteikums attiecas uz to pašu inovatīvo tehnoloģiju, un to, ka šo tehnoloģiju izmantošanai attiecīgajās transportlīdzekļu kategorijās piemēro vienādus nosacījumus, ir lietderīgi gan par pieteikumu, gan papildu pieteikumu lemt vienā lēmumā.
                  
               
                     (3)
                  
                  
                     Pieteikums atsaucas uz CO2 emisiju aiztaupījumiem, kurus nevar pierādīt mērījumos, ko veic atbilstoši Komisijas Regulā (ES) 2017/1151 (2) izklāstītajai vispārēji harmonizētai vieglo transportlīdzekļu testa procedūrai (WLTP).
                  
               
                     (4)
                  
                  
                     Pieteikums ir izvērtēts saskaņā ar Regulas (ES) 2019/631 11. pantu, Komisijas Īstenošanas regulu (ES) Nr. 427/2014 (3), kā arī saskaņā ar Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Regulai (EK) Nr. 443/2009 un Regulai (ES) Nr. 510/2011 (2018. gada jūlija redakcija (V2)) (4). Atbilstoši Regulas (ES) 2019/631 11. panta 3. punktam pieteikumam bija pievienoti neatkarīgas un sertificētas iestādes sagatavoti verifikācijas ziņojumi.
                  
               
                     (5)
                  
                  
                     Dažu efektīvo LED ārējo gaismas ierīču izmantošana vieglajiem pasažieru automobiļiem ar Komisijas Īstenošanas lēmumiem 2014/128/ES (5), (ES) 2015/206 (6), (ES) 2016/160 (7) un (ES) 2016/587 (8), atsaucoties uz Eiropas Jauno braukšanas ciklu (NEDC), un ar Komisijas Īstenošanas lēmumu (ES) 2019/1119 (9), atsaucoties uz WLTP (“iepriekšējie apstiprinošie īstenošanas lēmumi”), jau ir apstiprināta par inovatīvu tehnoloģiju, kas spēj samazināt CO2 emisijas tādā veidā, ko nevar pierādīt ar NEDC un attiecīgi WLTP testā veiktiem mērījumiem.
                  
               
                     (6)
                  
                  
                     Pamatojoties uz pieredzi, kas gūta saistībā ar iepriekšējiem apstiprinošajiem īstenošanas lēmumiem, kā arī uz ziņojumiem un informāciju, kas sniegti kopā ar pieteikumu, ir pietiekami un pārliecinoši pierādīts, ka efektīva LED ārējā gaismas ierīce vai to piemērotas kombinācijas atbilst Regulas (ES) 2019/631 11. pantā un Īstenošanas regulas (ES) Nr. 427/2014 minētajiem atbilstības kritērijiem un dod CO2 emisiju samazinājumu vismaz 0,5 g CO2/km apmērā salīdzinājumā ar pamattehnoloģijas ārējo gaismas ierīču tādu pašu kopumu.
                  
               
                     (7)
                  
                  
                     Papildus transportlīdzekļa ārējam apgaismojumam, kuram efektīvo LED gaismas ierīču izmantošana jau ir apstiprināta par inovatīvu tehnoloģiju iepriekšējos apstiprinošajos īstenošanas lēmumos, pieteikums attiecas arī uz kontūrlukturiem un sānu gabarītlukturiem. Tā kā minētās gaismas ierīces WLTP testā veikto mērījumu laikā nav ieslēgtas, efektīvo LED ārējo gaismas ierīču izmantošanu ir lietderīgi apstiprināt arī minētajos lukturos.
                  
               
                     (8)
                  
                  
                     Pieteikumā ir izklāstīta metodoloģija, ar ko nosaka CO2 emisiju aiztaupījumus, ko iegūst no efektīvo LED ārējo gaismas ierīču izmantošanas transportlīdzekļa gaismas ierīcēs, kuras izmanto vieglajos komerciālajos transportlīdzekļos ar iekšdedzes motoru, kā arī dažos N1 kategorijas NOVC-HEV, kas spēj darboties ar benzīnu, dīzeļdegvielu, sašķidrināto naftas gāzi (LPG), saspiesto dabasgāzi (CNG) vai E85 degvielu.
                  
               
                     (9)
                  
                  
                     Ņemot vērā E85 degvielas ierobežoto pieejamību Savienības tirgū kopumā, šīs degvielas nošķiršanu no benzīna testēšanas metodoloģijas vajadzībām tomēr neuzskata par pamatotu.
                  
               
                     (10)
                  
                  
                     Pieteikuma iesniedzēji ir iesnieguši pētījumus, kas apstiprina, ka vieglo komerciālo transportlīdzekļu un vieglo pasažieru automobiļu lietojums attiecībā uz transportlīdzekļa ārējā apgaismojuma izmantošanu ir pietiekami līdzīgs, lai tādu pašu metodoloģiju, kāda izklāstīta Īstenošanas lēmumā (ES) 2019/1119, piemērotu arī vieglajiem komerciālajiem transportlīdzekļiem.
                  
               
                     (11)
                  
                  
                     Tomēr attiecībā uz pagriešanās gaismas lukturiem un statiskiem līkumgaismas lukturiem pieteikuma iesniedzēji ir ierosinājuši iekļaut konkrētus īpašus lietošanas koeficientus, kas atšķiras no tiem, kuri iekļauti Īstenošanas lēmumā (ES) 2019/1119 izklāstītajā metodoloģijā. Lietošanas koeficientus, ko minētajām gaismas ierīcēm ierosinājuši pieteikuma iesniedzēji, var uzskatīt par konservatīvākiem nekā tos, kas paredzēti Īstenošanas lēmumā (ES) 2019/1119, un tāpēc tiek uzskatīts, ka minētos jaunos lietošanas koeficientus ir lietderīgi iekļaut šajā lēmumā paredzētajā testēšanas metodoloģijā. Turklāt, tā kā kontūrlukturi un sānu gabarītlukturi Īstenošanas lēmumā (ES) 2019/1119 nebija iekļauti, tai būtu jāpievieno minēto gaismas ierīču lietošanas koeficienti un jaudas patēriņa vērtības.
                  
               
                     (12)
                  
                  
                     Ņemot vērā minētos papildinājumus, būtu jāuzskata, ka Īstenošanas lēmumā (ES) 2019/1119 izklāstītā testēšanas metodoloģija ir piemērota, lai noteiktu CO2 emisiju aiztaupījumus, kas iegūti no inovatīvās tehnoloģijas izmantošanas vieglajos komerciālajos transportlīdzekļos.
                  
               
                     (13)
                  
                  
                     Efektīvās LED ārējās gaismas ierīces būtu jāizmanto vieglajos komerciālajos transportlīdzekļos ar iekšdedzes motoru vai N1 kategorijas NOVC-HEV, kuriem saskaņā ar Regulas (ES) 2017/1151 XXI pielikuma 8. apakšpielikuma 2. papildinājuma 1.1.4. punktu drīkst izmantot nekoriģētas izmērītās degvielas patēriņa un CO2 emisiju vērtības.
                  
               
                     (14)
                  
                  
                     Ražotājiem vajadzētu būt iespējai iesniegt tipa apstiprinātājai iestādei pieteikumu par to CO2 aiztaupījumu sertifikāciju, kas gūti no efektīvo LED ārējo gaismas ierīču izmantošanas, ja ir izpildīti šajā lēmumā noteiktie nosacījumi. Šajā nolūkā ražotājiem būtu jānodrošina, ka sertifikācijas pieteikumam ir pievienots neatkarīgas un sertificētas iestādes sagatavots verifikācijas ziņojums, kurā ir apstiprināts, ka inovatīvā tehnoloģija atbilst šā lēmuma nosacījumiem un ka aiztaupījumi ir noteikti atbilstoši šā lēmuma pielikumā noteiktajai testēšanas metodoloģijai.
                  
               
                     (15)
                  
                  
                     Lai sekmētu inovatīvās tehnoloģijas plašāku izmantojumu jaunos transportlīdzekļos, ražotājam vajadzētu būt iespējai iesniegt vienotu pieteikumu, kurā tiek lūgts sertificēt CO2 aiztaupījumus no vairākām efektīvām LED ārējām gaismas ierīcēm. Tomēr ir lietderīgi nodrošināt, ka šādas iespējas izmantošanas gadījumā tiek piemērots mehānisms, kas stimulē tikai tādu efektīvo LED ārējo gaismas ierīču izmantošanu, kam ir vislielākais lietderības koeficients.
                  
               
                     (16)
                  
                  
                     Tipa apstiprinātājas iestādes pienākums ir rūpīgi pārbaudīt, vai ir izpildīti šajā lēmumā noteiktie nosacījumi, lai sertificētu CO2 emisiju aiztaupījumus, kas gūti, izmantojot inovatīvu tehnoloģiju. Ja sertifikācija tiek piešķirta, atbildīgajai tipa apstiprinātājai iestādei būtu jānodrošina, ka visi sertificēšanā izvērtētie elementi ir ierakstīti testa ziņojumā un tiek glabāti kopā ar verifikācijas ziņojumu un ka šī informācija pēc pieprasījuma ir pieejama Komisijai.
                  
               
                     (17)
                  
                  
                     Lai varētu noteikt vispārīgo ekoinovācijas kodu, kas saskaņā ar Eiropas Parlamenta un Padomes Direktīvas 2007/46/EK (10) I, VIII un IX pielikumu lietojams attiecīgajos tipa apstiprinājuma dokumentos, inovatīvās tehnoloģijas apzīmēšanai ir jāpiešķir individuāls kods.
                  
               
                     (18)
                  
                  
                     No 2021. gada ražotāju atbilstība to īpatnējam CO2 emisijas mērķrādītājam ir jānosaka, pamatojoties uz CO2 emisijām, kas noteiktas atbilstoši WLTP. Tādējādi CO2 aiztaupījumus, kas gūti no inovatīvās tehnoloģijas, kura sertificēta, atsaucoties uz šo lēmumu, var ņemt vērā, kad tiek aprēķinātas ražotāju vidējās īpatnējās CO2 emisijas, sākot no minētā gada,
                  
               IR PIEŅĒMUSI ŠO LĒMUMU.
         
            1. pants
            Inovatīvā tehnoloģija
            Efektīvo gaismas diožu izmantošanu transportlīdzekļa ārējā apgaismojumā (“efektīvā LED ārējā gaismas ierīce”) tiek apstiprināta par inovatīvu tehnoloģu Regulas (ES) 2019/631 11. panta nozīmē izmantošanai vieglajos komerciālajos transportlīdzekļos ar iekšdedzes motoru, kas spēj darboties ar benzīnu, dīzeļdegvielu, sašķidrināto naftas gāzi (LPG), saspiesto dabasgāzi (CNG) vai E85 degvielu, vai ar minēto degvielu kombināciju, kā arī izmantošanai N1 kategorijas hibrīdelektriskos transportlīdzekļos bez ārējas uzlādes (NOVC-HEV), kuriem saskaņā ar Regulas (ES) 2017/1151 XXI pielikuma 8. apakšpielikuma 2. papildinājuma 1.1.4. punktu drīkst izmantot nekoriģētas izmērītās degvielas patēriņa un CO2 emisiju vērtības un kuri arī spēj darboties ar minētajām degvielām vai to kombināciju, ja inovatīvā tehnoloģija ir izmantota vienā vai vairākās šādās transportlīdzekļa ārējās gaismas ierīcēs:
            
                        a)
                     
                     
                        tuvās gaismas lukturis (ietverot adaptīvo priekšējā apgaismojuma sistēmu);
                     
                  
                        b)
                     
                     
                        tālās gaismas lukturis;
                     
                  
                        c)
                     
                     
                        priekšējais gabarītlukturis;
                     
                  
                        d)
                     
                     
                        priekšējais miglas lukturis;
                     
                  
                        e)
                     
                     
                        aizmugurējais miglas lukturis;
                     
                  
                        f)
                     
                     
                        priekšējais virzienrādītājs;
                     
                  
                        g)
                     
                     
                        aizmugurējais virzienrādītājs;
                     
                  
                        h)
                     
                     
                        reģistrācijas numura zīmes lukturis;
                     
                  
                        i)
                     
                     
                        atpakaļgaitas lukturis;
                     
                  
                        j)
                     
                     
                        pagriešanās gaismas lukturis;
                     
                  
                        k)
                     
                     
                        statisks līkumgaismas lukturis;
                     
                  
                        l)
                     
                     
                        kontūrlukturis;
                     
                  
                        m)
                     
                     
                        sānu gabarītlukturis.
                     
                  
         
            2. pants
            Pieteikums CO2 emisiju aiztaupījumu sertifikācijai
            
               1.   Ražotājs, atsaucoties uz šo lēmumu, var tipa apstiprinātāju iestādi lūgt sertificēt CO2 emisiju aiztaupījumus, kas iegūti no vienas vai vairāku efektīvo LED ārējo gaismas ierīču izmantošanas.
            
            
               2.   Ražotājs nodrošina, ka sertifikācijas pieteikumam ir pievienots neatkarīgas un sertificētas iestādes sagatavots verifikācijas ziņojums, kurā ir apstiprināta atbilstība 1. pantā izklāstītajiem nosacījumiem.
            
            
               3.   Ja aiztaupījumi ir sertificēti atbilstoši 3. pantam, ražotājs nodrošina, ka sertificētie CO2 emisiju aiztaupījumi un 4. panta 1. punktā minētais ekoinovācijas kods ir ierakstīti attiecīgo transportlīdzekļu atbilstības sertifikātā.
            
         
         
            3. pants
            CO2 emisiju aiztaupījumu sertifikācija
            
               1.   Tipa apstiprinātāja iestāde nodrošina, ka no inovatīvās tehnoloģijas izmantošanas gūtie CO2 emisiju aiztaupījumi ir noteikti ar pielikumā izklāstīto metodoloģiju.
            
            
               2.   Ja ražotājs iesniedz CO2 emisiju aiztaupījumu sertifikācijas pieteikumu vairāk nekā par vienu no 1. pantā minētajām efektīvajām LED ārējām gaismas ierīcēm attiecībā uz vienu transportlīdzekļa versiju, tipa apstiprinātāja iestāde nosaka, kura no testētajām efektīvajām LED ārējām gaismas ierīcēm sniedz vismazākos CO2 emisiju aiztaupījumus, un zemāko vērtību norāda attiecīgajā tipa apstiprinājuma dokumentācijā.
            
            
               3.   Tipa apstiprinātāja iestāde sertificētos CO2 emisiju aiztaupījumus, kas noteikti atbilstoši šā panta 1. un 2. punktam, un ekoinovācijas kodu, kas minēts 4. panta 1. punktā, ieraksta attiecīgajā tipa apstiprinājuma dokumentācijā.
            
            
               4.   Ja inovatīvā tehnoloģija ir izmantota divu degvielu vai maināmas degvielas transportlīdzeklī, apstiprinātāja iestāde CO2 emisiju aiztaupījumus reģistrē šādi:
               
                           a)
                        
                        
                           divu degvielu transportlīdzekļiem, kuru darbināšanai izmanto benzīnu un gāzveida degvielas, reģistrē CO2 aiztaupījumus attiecībā uz LPG vai CNG degvielu;
                        
                     
                           b)
                        
                        
                           maināmas degvielas transportlīdzekļiem, kurus darbina ar benzīnu un E85 degvielu, reģistrē CO2 aiztaupījumus attiecībā uz benzīnu.
                        
                     
            
               5.   Tipa apstiprinātāja iestāde visus sertificēšanas vajadzībām izvērtētos elementus ieraksta testa ziņojumā, glabā to kopā ar verifikācijas ziņojumu, kas minēts 2. panta 2. punktā, un pēc pieprasījuma dara šo informāciju pieejamu Komisijai.
            
            
               6.   Tipa apstiprinātāja iestāde CO2 emisiju aiztaupījumus sertificē tikai tad, ja tā konstatē, ka inovatīvā tehnoloģija atbilst šā lēmuma 1. panta nosacījumiem, un ja iegūtie CO2 emisiju aiztaupījumi ir 0,5 g CO2/km vai lielāki, kā noteikts Īstenošanas regulas (ES) Nr. 427/2014 9. panta 1. punkta b) apakšpunktā.
            
         
         
            4. pants
            Ekoinovācijas kods
            
               1.   Saskaņā ar šo lēmumu apstiprinātai inovatīvai tehnoloģijai piešķir ekoinovācijas kodu 35.
            
            
               2.   Sertificētos CO2 emisiju aiztaupījumus, kas reģistrēti ar atsauci uz 1. punktā minēto ekoinovācijas kodu, drīkst ņemt vērā ražotāju vidējo īpatnējo emisiju aprēķināšanā, sākot no 2021. kalendārā gada.
            
         
         
            5. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 23. septembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 111, 25.4.2019., 13. lpp.
         
         
            (2)  Komisijas Regula (ES) 2017/1151 (2017. gada 1. jūnijs), ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008 (OV L 175, 7.7.2017., 1. lpp.).
         
            (3)  Komisijas Īstenošanas regula (ES) Nr. 427/2014 (2014. gada 25. aprīlis), ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem kravas automobiļiem saskaņā ar Eiropas Parlamenta un Padomes Regulu (ES) Nr. 510/2011 (OV L 125, 26.4.2014., 57. lpp.).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (5)  Komisijas Īstenošanas lēmums 2014/128/ES (2014. gada 10. marts) par gaismas diožu tuvās gaismas moduļa E-Light apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 70, 11.3.2014., 30. lpp.).
         
            (6)  Komisijas Īstenošanas lēmums (ES) 2015/206 (2015. gada 9. februāris) par Daimler AG efektīvu ārējās apgaismes ierīču ar gaismas diodēm apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 33, 10.2.2015., 52. lpp.).
         
            (7)  Komisijas Īstenošanas lēmums (ES) 2016/160 (2016. gada 5. februāris) par Toyota Motor Europe efektīvu ārējās apgaismes ierīču ar gaismas diodēm apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 31, 6.2.2016., 70. lpp.).
         
            (8)  Komisijas Īstenošanas lēmums (ES) 2016/587 (2016. gada 14. aprīlis) par tehnoloģijas, ko izmanto efektīvā gaismas diožu ārējā apgaismojumā, apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 101, 16.4.2016., 17. lpp.).
         
            (9)  Komisijas Īstenošanas lēmums (ES) 2019/1119 (2019. gada 28. jūnijs) par transportlīdzekļu efektīva ārējā apgaismojuma, kurā izmantotas gaismas diodes un kas paredzēts izmantošanai ar iekšdedzes motoru aprīkotos transportlīdzekļos un ārēji neuzlādējamos hibrīda elektrificētos transportlīdzekļos, apstiprināšanu par inovatīvu tehnoloģiju vieglo pasažieru automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 176, 1.7.2019., 67. lpp.).
         
            (10)  Eiropas Parlamenta un Padomes Direktīva 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (OV L 263, 9.10.2007., 1. lpp.).
      
      
         
            PIELIKUMS
            Metodoloģija, ar kuru nosaka CO2 emisiju aiztaupījumus no efektīvām LED ārējām gaismas ierīcēm izmantošanai vieglajos komerciālajos transportlīdzekļos
            1.   IEVADS
            Šajā pielikumā ir izklāstīta metodoloģija, ar kuru nosaka CO2 (oglekļa dioksīda) emisiju aiztaupījumus, kas attiecināmi uz transportlīdzekļa efektīvo LED ārējo gaismas ierīču izmantošanu vienā vai vairākās transportlīdzekļa ārējās gaismas ierīcēs, kuras uzskaitītas 1. pantā, lietošanai minētajā pantā uzskaitītajos vieglajos komerciālajos transportlīdzekļos.
            2.   TESTĒŠANAS APSTĀKĻI
            
               NOVC-HEV gadījumā maksimālais pieejamais sprieguma līmenis transportlīdzeklī nepārsniedz 60 V.
            Testēšanas apstākļi atbilst ANO EEK Noteikumu Nr. 4 (1), 6 (2), 7 (3), 19 (4), 23 (5), 38 (6), 48 (7), 91 (8), 100 (9), 112 (10), 119 (11) un 123 (12) prasībām. Jaudas patēriņu nosaka saskaņā ar ANO EEK Noteikumu Nr. 112 6.1.4. punktu un minēto noteikumu 10. pielikuma 3.2.1. un 3.2.2. punktu.
            Tuvās gaismas adaptīvā priekšējā apgaismojuma sistēmai (AFS), kas atbilst vismaz divām no C, E, V vai W klasēm, kā noteikts ANO EEK Noteikumu Nr. 123 1. tabulā, jaudas patēriņa mērījumus veic pie katras klases (Pk) LED stipruma, kur “k” atbilst katrai 1. tabulā norādītajai klasei, kā definēts ANO EEK Noteikumos Nr. 123.
            Ja ar tehnisko dienestu panākta vienošanās, ka C klase ir reprezentatīvais/vidējais LED stiprums lietojumam transportlīdzeklī, jaudas patēriņa mērījumus veic tādā pašā veidā kā jebkurai citai LED ārējai gaismas ierīcei, kas ietverta kombinācijā.
            
               1. tabula
            
            
               Tuvās gaismas AFS klases
            
            
                        Klase
                     
                     
                        Sk. ANO EEK Noteikumu Nr. 123 1.3. punktu un 2. zemsvītras piezīmi
                     
                     
                        
                           LED stiprums, %
                     
                     
                        Aktivācijas režīms  (*1)
                        
                     
                  
                        C
                     
                     
                        Pamata tuvā gaisma (ārpus apdzīvotas vietas)
                     
                     
                        100
                     
                     
                        50 km/h < ātrums < 100 km/h
                        Vai, kad nav aktivēts citas tuvās gaismas klases režīms (V, W, E)
                     
                  
                        V
                     
                     
                        Pilsēta
                     
                     
                        85
                     
                     
                        Ātrums < 50 km/h
                     
                  
                        E
                     
                     
                        Automaģistrāle
                     
                     
                        110
                     
                     
                        Ātrums > 100 km/h
                     
                  
                        W
                     
                     
                        Nelabvēlīgi apstākļi
                     
                     
                        90
                     
                     
                        Vējstikla tīrītājs darbojas > 2 minūtes
                     
                  2.1.   Testa iekārta
            
            Testā izmanto šādu testa iekārtu:
            
                        a)
                     
                     
                        barošanas bloku (t. i., regulējama sprieguma avotu);
                     
                  
                        b)
                     
                     
                        divus digitālos multimetrus: vienu izmanto līdzstrāvas stipruma mērīšanai, otru – līdzstrāvas sprieguma mērīšanai.
                     
                  1. attēlā parādīta iespējamā testēšanas iekārtas shēma, kur līdzstrāvas sprieguma mērītājs ir integrēts barošanas blokā.
            
               
            2.2.   Jaudas aiztaupījumu noteikšana
            
            2.2.1.   Jaudas patēriņa mērīšana
            
            Katrai kombinācijā ietilpstošajai efektīvajai LED ārējai gaismas ierīcei elektriskās strāvas mērījumu veic pie sprieguma 13,2 V. LED modulim(-ļiem), ko vada gaismas avota elektroniskā vadības iekārta, mērījumus veic saskaņā ar pieteikuma iesniedzēja norādījumiem.
            Ražotājs var pieprasīt, lai strāvas papildu mērījumi tiktu veikti pie citiem spriegumiem, ja tā nepieciešamību var pierādīt, pamatojoties uz verificētu dokumentāciju.
            Jebkurā gadījumā mērījumus (n) pie katra sprieguma veic vismaz piecas reizes pēc kārtas. Izmantotās sprieguma vērtības un izmērītās strāvas stipruma vērtības reģistrē ar precizitāti četri cipari aiz komata.
            Jaudas patēriņu nosaka, sprieguma vērtību reizinot ar izmērīto strāvas stipruma vērtību. Katras efektīvās LED ārējās gaismas ierīces vidējo jaudas patēriņu  (W) aprēķina ar 1. formulu, aprēķinos ņemot vērā četrus ciparus aiz komata. Ja LED lukturiem elektroenerģijas padevi nodrošina ar soļu elektromotoru vai elektronisku kontrolleri, šīs sastāvdaļas elektrisko slodzi mērījumā vērā neņem.
            
               
            kur:
            
                        
                           
                     
                     
                        katras transportlīdzekļa LED gaismas ierīces i testētais spriegums (V);
                     
                  
                        
                           
                     
                     
                        katrai transportlīdzekļa LED gaismas ierīcei i izmērītais strāvas stiprums (A);
                     
                  
                        n
                     
                     
                        ir parauga mērījumu skaits;
                     
                  
                        j
                     
                     
                        attiecas uz jaudas patēriņa atsevišķu mērījumu.
                     
                  Tuvās gaismas AFS gadījumā jaudas patēriņu  (W) aprēķina kā vidējo LED jaudas patēriņu pie katras klases k vērtības, kas svērts atkarībā no WLTP laika daļas ātruma diapazonā, ar 2. formulu.
            
               
            kur:
            
                        
                           
                     
                     
                        ir jaudas patēriņš pie LED stipruma pie katras klases k vērtības, kā n secīgu mērījumu vidējais (W);
                     
                  
                        K
                     
                     
                        ir klašu skaits, kurām ir tuvās gaismas AFS.
                     
                  
               WLTP_share ir WLTP laika daļa ātruma diapazonā katrā klasē, kā definēts 2. tabulā.
            
               2. tabula
            
            
               WLTP laika daļa ātruma diapazonā
            
            
                        Ātruma diapazons
                     
                     
                        
                           WLTP_share
                        
                     
                  
                        < 50 km/h
                     
                     
                        0,588
                     
                  
                        50–100 km/h
                     
                     
                        0,311
                     
                  
                        > 100 km/h
                     
                     
                        0,101
                     
                  Ja tuvās gaismas AFS neaptver visas četras 1. tabulā norādītās klases, WLTP_share trūkstošajām klasēm attiecina uz C klasi.
            2.2.2.   Jaudas aiztaupījumu aprēķināšana
            
            Jaudas aiztaupījumus katrai efektīvajai LED ārējai gaismas ierīcei (ΔPi) (W) aprēķina ar 3. formulu.
            
               
            kur:
            
                        
                           
                     
                     
                        ir transportlīdzekļa pamattehnoloģijas gaismas ierīces i jaudas patēriņš (W);
                     
                  
                        
                           
                     
                     
                        ir transportlīdzekļa ekoinovatīvās gaismas ierīces i vidējais jaudas patēriņš (W).
                     
                  Dažādu transportlīdzekļa pamattehnoloģijas gaismas ierīču jaudas patēriņš ir norādīts 3. tabulā.
            
               3. tabula
            
            
               Dažādu transportlīdzekļa pamattehnoloģijas gaismas ierīču jaudas patēriņš
            
            
                        Transportlīdzekļa gaismas ierīce
                     
                     
                        Jaudas patēriņš PB (W)
                     
                  
                        Tuvās gaismas lukturis
                     
                     
                        137
                     
                  
                        Tālās gaismas lukturis
                     
                     
                        150
                     
                  
                        Priekšējais gabarītlukturis
                     
                     
                        12
                     
                  
                        Reģistrācijas numura zīmes lukturis
                     
                     
                        12
                     
                  
                        Priekšējais miglas lukturis
                     
                     
                        124
                     
                  
                        Aizmugurējais miglas lukturis
                     
                     
                        26
                     
                  
                        Priekšējais virzienrādītājs
                     
                     
                        13
                     
                  
                        Aizmugurējais virzienrādītājs
                     
                     
                        13
                     
                  
                        Atpakaļgaitas lukturis
                     
                     
                        52
                     
                  
                        Pagriešanās gaismas lukturis
                     
                     
                        44
                     
                  
                        Statisks līkumgaismas lukturis
                     
                     
                        44
                     
                  
                        Kontūrgaismas lukturis (transportlīdzekļa platums > 2,1 m)
                     
                     
                        12
                     
                  
                        Sānu gabarītlukturis (transportlīdzekļa garums > 6 m)
                     
                     
                        24
                     
                  3.   CO2 EMISIJU AIZTAUPĪJUMU APRĒĶINĀŠANA
            CO2 emisiju aiztaupījumus aprēķina ar 4. formulu.
            
               
            kur:
            
                        v
                     
                     
                        ir WLTP vidējais braukšanas ātrums, kas ir 46,6 km/h;
                     
                  
                        ηA
                        
                     
                     
                        ir maiņstrāvas ģeneratora lietderība, kas ir 0,67;
                     
                  
                        UFi
                        
                     
                     
                        ir transportlīdzekļa gaismas ierīces i izmantojuma koeficients, kā norādīts 4. tabulā;
                     
                  
                        VPe
                        
                     
                     
                        ir lietderīgās jaudas patēriņš katrai apstiprinātajai degvielai, kā norādīts 5. tabulā;
                     
                  
                        CF
                     
                     
                        ir degvielas pārrēķina koeficients, kā norādīts 6. tabulā.
                     
                  
               4. tabula
            
            
               Dažādu transportlīdzekļa gaismas ierīču izmantojuma koeficients
            
            
                        Transportlīdzekļa gaismas ierīce
                     
                     
                        Izmantojuma koeficients (UF)
                     
                  
                        Tuvās gaismas lukturis
                     
                     
                        0,33
                     
                  
                        Tālās gaismas lukturis
                     
                     
                        0,03
                     
                  
                        Priekšējais gabarītlukturis
                     
                     
                        0,36
                     
                  
                        Reģistrācijas numura zīmes lukturis
                     
                     
                        0,36
                     
                  
                        Priekšējais miglas lukturis
                     
                     
                        0,01
                     
                  
                        Aizmugurējais miglas lukturis
                     
                     
                        0,01
                     
                  
                        Priekšējais virzienrādītājs
                     
                     
                        0,15
                     
                  
                        Aizmugurējais virzienrādītājs
                     
                     
                        0,15
                     
                  
                        Atpakaļgaitas lukturis
                     
                     
                        0,01
                     
                  
                        Pagriešanās gaismas lukturis
                     
                     
                        0,019
                     
                  
                        Statisks līkumgaismas lukturis
                     
                     
                        0,039
                     
                  
                        Kontūrgaismas lukturi (platums > 2,1 m)
                     
                     
                        0,36
                     
                  
                        Sānu gabarītlukturi (garums > 6 m)
                     
                     
                        0,36
                     
                  
               
            
               5. tabula
            
            
               Lietderīgās jaudas patēriņš
            
            
                        Motora veids
                     
                     
                        Lietderīgās jaudas patēriņš VPe (l/kWh)
                     
                  
                        Benzīna/E85 motors
                     
                     
                        0,264
                     
                  
                        Benzīna/E85 motors ar turbopūti
                     
                     
                        0,280
                     
                  
                        Dīzeļmotors
                     
                     
                        0,220
                     
                  
                        
                           LPG motors
                     
                     
                        0,342
                     
                  
                        
                           LPG motors ar turbopūti
                     
                     
                        0,363
                     
                  
                         
                     
                     
                        Lietderīgās jaudas patēriņš VPe (m3/kWh)
                     
                  
                        
                           CNG (G20) motors
                     
                     
                        0,259
                     
                  
                        
                           CNG (G20) motors ar turbopūti
                     
                     
                        0,275
                     
                  
               
            
               6. tabula
            
            
               Degvielas pārrēķina koeficients
            
            
                        Degvielas veids
                     
                     
                        Pārrēķina koeficients (CF) (g CO2/l)
                     
                  
                        Benzīns/E85
                     
                     
                        2 330 
                     
                  
                        Dīzeļdegviela
                     
                     
                        2 640 
                     
                  
                        LPG
                     
                     
                        1 629 
                     
                  
                         
                     
                     
                        Pārrēķina koeficients (CF) (g CO2/m3)
                     
                  
                        
                           CNG (G20)
                     
                     
                        1 795 
                     
                  4.   CO2 EMISIJU AIZTAUPĪJUMU NENOTEIKTĪBAS APRĒĶINĀŠANA
            4.1.   Vispārējā metodoloģija
            
            CO2 emisiju aiztaupījumu nenoteiktību  (W) aprēķina ar 5. formulu, un tā nedrīkst pārsniegt 30 % no CO2 emisiju aiztaupījumiem.
            
               
            kur:
            
                        m
                     
                     
                        ir LED ārējo gaismas ierīču skaits testētajā kombinācijā;
                     
                  
                        
                           
                     
                     
                        ir ekoinovatīvajā transportlīdzeklī uzstādītās katras i LED gaismas ierīces jaudas patēriņa statistiskā kļūda, ko aprēķina ar 6. formulu.
                     
                  
               
            Tuvās gaismas AFS gadījumā jaudas patēriņa statistisko kļūdu  (W) aprēķina ar 7. un 8. formulu.
            
               
            
               
            kur:
            
                        n
                     
                     
                        ir jaudas patēriņa mērījumu skaits, kas ir vismaz 5, kā norādīts 2.2.1. punktā;
                     
                  
                        i
                     
                     
                        atbilst katrai transportlīdzekļa gaismas ierīcei;
                     
                  
                        j
                     
                     
                        attiecas uz jaudas patēriņa atsevišķu mērījumu;
                     
                  
                        
                           
                     
                     
                        ir Pk n vērtību vidējā vērtība;
                     
                  
                        K
                     
                     
                        ir klašu skaits, kurām ir tuvās gaismas AFS.
                     
                  5.   NOAPAĻOŠANA
            CO2 emisiju aiztaupījumu  un CO2 emisiju aiztaupījumu nenoteiktību  noapaļo līdz divām decimālzīmēm aiz komata.
            Katru CO2 emisiju aiztaupījumu aprēķināšanā izmantoto vērtību var vai nu izmantot nenoapaļotu, vai noapaļotu līdz tādam minimālajam decimālzīmju skaitam, kuram ir tāda vislielākā kopējā ietekme (t. i., visu noapaļoto vērtību kopējā ietekme) uz aiztaupījumiem, ka tie ir mazāki nekā 0,25 g CO2/km.
            6.   SALĪDZINĀŠANA AR CO2 EMISIJU AIZTAUPĪJUMU MINIMĀLO ROBEŽVĒRTĪBU
            Tipa apstiprinātāja iestāde nodrošina, ka katra ar efektīvajām LED ārējām gaismas ierīcēm aprīkota transportlīdzekļa versija atbilst minimālās robežvērtības kritērijam, kurš noteikts Īstenošanas regulas (ES) Nr. 427/2014 9. panta 1. punkta b) apakšpunktā.
            Verificējot, vai minimālās robežvērtības kritērijs ir izpildīts, tipa apstiprinātāja iestāde atbilstoši 9. formulai ņem vērā CO2 emisiju aiztaupījumus, kas noteikti 3. punktā, un nenoteiktību, kas noteikta 4. punktā.
            
               
            kur:
            
                        MT
                     
                     
                        ir minimālā robežvērtība, kas ir 1 g CO2/km;
                     
                  
                        
                           
                     
                     
                        ir CO2 emisiju aiztaupījumi (g CO2/km), kas noteikti 3. punktā;
                     
                  
                        
                           
                     
                     
                        ir CO2 emisiju aiztaupījumu nenoteiktība, kas aprēķināta atbilstoši 4. punktam (g CO2/km).
                     
                  7.   CO2 EMISIJU AIZTAUPĪJUMU SERTIFIKĀCIJA
            CO2 emisiju aiztaupījumi, kas tipa apstiprinātājai iestādei jāsertificē atbilstoši Īstenošanas regulas (ES) Nr. 427/2014 11. pantam  (g CO2/km), ir aiztaupījumi, kas aprēķināti ar 10. formulu.
            CO2 emisiju aiztaupījumus ieraksta katras ar efektīvām LED ārējām gaismas ierīcēm aprīkota transportlīdzekļa versijas tipa apstiprinājuma sertifikātā.
            
               
            kur:
            
                        
                           
                     
                     
                        ir CO2 emisiju aiztaupījumi, kas noteikti 3. punktā (g CO2/km);
                     
                  
                        
                           
                     
                     
                        ir CO2 emisiju aiztaupījumu nenoteiktība, kas aprēķināta atbilstoši 4. punktam (g CO2/km).
                     
                  
               (1)  OV L 4, 7.1.2012., 17. lpp.
            
            
               (2)  OV L 213, 18.7.2014., 1. lpp.
            
            
               (3)  OV L 285, 30.9.2014., 1. lpp.
            
            
               (4)  OV L 250, 22.8.2014., 1. lpp.
            
            
               (5)  OV L 237, 8.8.2014., 1. lpp.
            
            
               (6)  OV L 148, 12.6.2010., 55. lpp.
            
            
               (7)  OV L 323, 6.12.2011., 46. lpp.
            
            
               (8)  OV L 164, 30.6.2010., 69. lpp.
            
            
               (9)  OV L 302, 28.11.2018., 114. lpp.
            
            
               (10)  OV L 250, 22.8.2014., 67. lpp.
            
            
               (11)  OV L 89, 25.3.2014., 101. lpp.
            
            
               (12)  OV L 222, 24.8.2010., 1. lpp.
            
            
               (*1)  Aktivācijas ātrumus pārbauda katram transportlīdzekļa lietojumam saskaņā ar ANO EEK Noteikumu Nr. 48 6. iedaļas 6.22. nodaļas 6.22.7.4.1. punktu (C klase), 6.22.7.4.2. punktu (V klase), 6.22.7.4.3. punktu (E klase), 6.22.7.4.4. punktu (W klase).